Hvor: SYMB, Banegårdspladsen 2, 4400 Kalundborg

Deltagere:

* Bestyrelsen: Esben Hansen, Henrik Brinkløv, Malene Grandjean, Anders Baagland, Jürgen Andreasen, Søren Bang Knudsen, Søren Mariegård
* Afbud: Sonja Larsen
* Sekretariatsleder: Louise Kolbjørn

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Mødestyrer: Søren Mariegård

Referent: Louise Kolbjørn

**Dagsorden bestyrelsesmøde:**

1. Godkendelse af dagsorden + prioritering af tid/rækkefølge

Godkendt

1. Godkendelse af referat

Der laves en ændring i punkt 6, hvor det skal fremgå, at det ikke er økonomien, der ser fornuftig ud, men årsregnskabet, der ser fornuftigt ud. Ellers godkendt.

1. Foreningens økonomi (aktuel økonomirapport vedhæftet)

Det besluttes, at der nedsættes en økonomigruppe, der ser grundigt på økonomien, fastsætter budget for resten af året og får overblik over SYMBs runway og, hvad der skal til for at få en solid bæredygtig økonomi.

1. Godkendelse af Karin til daglig økonomi administration (Søren M)

Det indstilles, at Karin får adgang til foreningens konti i Sparekassen. Der kræves et bestyrelsesnotat til Sparekassen for at få adgang. Praktik udføres sammen med Mogens Dunmose. Mogens får samtidigt lukket sin adgang til foreningens konti.

Vedtaget.

1. Medlemslister (seneste rapport vedhæftet)

Der er sendt én rykker i januar. Det besluttes, at vi snarest sender rykker nr. to.

Søren K tager kontakt til Ib for at skabe overblik over hvad systemet Foreningsadministrator (FA) kan mm.

Procedure fremadrettet ved manglende betaling: To rykkere + en pæn mail om, at man slettes fra vores medlemsliste om fem dage, hvis man ikke betaler.

1. Daglig Ledelse arbejdsopgaver og prokura til samme (Søren M, Esben og Louise)

Daglig Ledelse (DL) er pr. d. 20/4 2020: Esben Hansen, Louise Kolbjørn og Søren Mariegård. DL har ansvaret for den daglige drift af Foreningen SYMB. DL har alt personaleansvar for lønnet personale.

Oplægget fra DL om DLs rolle og opgaver er følgende:

*Hvad er opgaverne i DL?* Daglig drift herunder kontakt til DG, personaleansvar for ansatte, udarbejder beslutningspapirer til bestyrelsen

*Hvilken rolle har DL?* SYMBs ansigt udadtil, når ingen anden person er udpeget eller oplagt, holde kontakt til myndigheder, opsøge nye samarbejdspartnere.

*Hvilket mandat? Bemyndigelse? Prokura?* Skal sikre at foreningens økonomi forvaltes efter budgetter, sikre dagligt bogholderi, sikre at bestyrelsens beslutninger føres ud i livet.

*Indenfor hvilke rammer arbejder DL?* DL afstikker sine rammer indenfor foreningens vedtægter, medmindre bestyrelsen beslutter anderledes.

*Hvad skal DL levere?* Der er faste punkter på både DL-møder om DLs løbende tilbagemelding til bestyrelsen.

Daglig Ledelse udarbejder et kommissorium, som bringes til godkendelse på næste bestyrelsesmøde i juni. DLs råderum, skal defineres på en måde, så bestyrelsens møder ikke bliver en stopklods, men at DL kan løbe med opgaveløsningerne.

DL sender løbende orienteringer til bestyrelsen fremfor at samle simple orienteringer på bestyrelsesmøderne.

1. Udlejning af SYMB til private arrangementer (Anders)

Det overvejes, om vi skal udleje SYMB til private arrangementer (runde fødselsdage, konfirmationer mm. minus ungdomsfester.). Punktet placeres under forretningsudvikling og tages med i det strategiske arbejde fremover.

1. Orientering:
* MentorKorps – partnerskabsaftale med KK (Søren M og Esben)

Søren M har bedt om et møde med jobcenterchefen, som har responderet med en række spørgsmål. Vi forventer, at der tages et møde med jobcenterchefen og direktøren for dette område. I maj.

* SYMB TO GO – (Anders og Louise)

Idé drøftes. Projektgruppe nedsættes: Anders, Louise og Malene. Der udarbejdes idébeskrivelse og businesscases.

1. Møder for 2020 (Louise)

Bestyrelsen har to datosatte møder:

* Bestyrelsesmøde den 8.6 kl. 18-20
* Strategiseminar den 1.9 kl. 17-21

Vi venter med at drøfte flere møder til bestyrelsesmødet i juni.

1. Eventuelt

Status på samarbejdet med DSB: Vi har grønt lys på vores fondsansøgninger. Der er en god kommunikation med DSB. Vi mangler at have dialog om de praktiske forhold. Daglig ledelse skal udarbejde en beskrivelse af hvilke praktiske forhold. Anders varetager kontakten til DSB.

Orientering om fundraising:

* Underværker er leveret
* LAG har frist den 30.4
* Der er søgt PUF i Socialstyrelsen til ungeprojekt
* Liv i Kalundborg-puljen er blevet søgt af gruppen bag Fællesspisning og har fået 8000kr.

Der sendes snarest en orientering ud til bestyrelsen om fondsansøgninger i punktform.

Godkendt og underskrevet af bestyrelsen

Dato:

Søren Mariegård Esben Hansen

Formand Næstformand

Malene Grandjean Henrik Brinkløv

Anders Baagland Sonja Larsen

Søren Bang Knudsen Jürgen Andresen